กระทรวงสาธารณสุข ยืนยันน้ำยาตรวจและยารักษาโควิดมีพอ พร้อมเร่งสั่งซื้อเพิ่มเพื่อรับสถานการณ์อนาคตแล้ว
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า น้ำยาตรวจหาเชื้อโควิด-19 กรมวิทยาศาสตร์การแพทย์ยืนยันว่ามีเพียงพอ และได้สั่งเพิ่มทั้งใน และนอกประเทศ รวมๆ กว่า 1 ล้านชุดตรวจ เช่นเดียวกับยาฟาวิพิราเวียร์ วันนี้มีการใช้มากขึ้น แต่ก็หามาเพิ่มมากขึ้นเช่นกัน ยันยืนว่าเพียงพอ และกระจายไปตามระบบ ส่วนการดูแลผู้ป่วยนั้น ยืนยันทุกคนต้องได้รับการรักษาในสถานพยาบาล โดยพยายามจัดคิวให้ดีที่สุด พยายามสำรองเตียงใน รพ. สำหรับผู้ป่วยโควิดที่มีอาการปานกลาง ถึงหนัก ส่วนคนไม่มีอาการ หรืออาการไม่มาก จะให้ดูแลใน รพ.สนาม คนติดเชื้อต้องเข้ารับการรักษาปฏิเสธไม่ได้ ถือเป็นไปตามกฎหมาย และเป็นเรื่องที่ขอความร่วมมือ เพราะการเข้าระบบรักษานอกจากความปลอดภัยของตัวผู้ป่วยให้ได้รับรักษาเร็วหากเกิดปอดติดเชื้อ ยังเป็นการช่วยผู้อื่นด้วยการลดโอกาสการแพรเชื้อ